CELEX: 62007CA0237
Language: mt
Date: 2008-07-25 00:00:00
Title: Kawża C-237/07: Sentenza tal-Qorti tal-Ġustizzja (It-Tieni Awla) tal- 25 ta' Lulju 2008 (talba għal deċiżjoni preliminari tal-Bundesverwaltungsgericht — Il-Ġermanja) — Dieter Janecek vs Freistaat Bayern (Direttiva 96/62/KE — Stima u mmaniġġjar tal-kwalità ta' l-arja ċirkostanti — Iffissar tal-valuri limitu — Dritt ta' terz li ġarrab ħsara għal saħħtu sabiex jiġi mfassal pjan ta' azzjoni)

13.9.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 236/3
            
         Sentenza tal-Qorti tal-Ġustizzja (It-Tieni Awla) tal-25 ta' Lulju 2008 (talba għal deċiżjoni preliminari tal-Bundesverwaltungsgericht — Il-Ġermanja) — Dieter Janecek vs Freistaat Bayern
   (Kawża C-237/07) (1)
   
   (Direttiva 96/62/KE - Stima u mmaniġġjar tal-kwalità ta' l-arja ċirkostanti - Iffissar tal-valuri limitu - Dritt ta' terz li ġarrab ħsara għal saħħtu sabiex jiġi mfassal pjan ta' azzjoni)
   (2008/C 236/05)
   Lingwa tal-kawża: il-Ġermaniż
   Qorti tar-rinviju
   Bundesverwaltungsgericht
   Partijiet fil-kawża prinċipali
   
      Rikorrent: Dieter Janecek
   
      Konvenut: Freistaat Bayern
   Suġġett
   Talba għal deċiżjoni preliminari — Bundesverwaltungsgericht — Interpretazzjoni ta' l-Artikolu 7(3) tad-Direttiva tal-Kunsill 96/62/KE, tas-27 ta' Settembru 1996, dwar l-istima u l-immaniġjar tal-kwalità ta' l-arja ċirkostanti (ĠU L 296, p. 55) — Dritt għal terz, li s-saħħa tiegħu hija affettwata, li jara li jiġi mfassal pjan ta' azzjoni kif previst bid-direttiva, billi dan it-terz għandu, skond id-dritt nazzjonali, dritt li jressaq proċeduri ġudizzjarji għal miżuri sabiex ma jinqabżux il-valuri limitu tal-partiċelli
   Dispożittiv
   
               1)
            
            
               L-Artikolu 7(3) tad-Direttiva tal-Kunsill 96/62/KE, tas-27 ta' Settembru 1996, dwar l-istima u l-immaniġjar tal-kwalità ta' l-arja ċirkostanti, kif emendata bir-Regolament (KE) Nru 1882/2003 tal-Parlament Ewropew u tal-Kunsill tad-29 ta' Settembru 2003, għandu jiġi interpretat fis-sens li, fil-każ ta' riskju li jinqabżu l-valuri limitu jew il-limiti ta' twissija, l-individwi direttament ikkonċernati għandhom ikunu jistgħu jeħtieġu lill-awtoritajiet nazzjonali kompetenti jfasslu pjan ta' azzjoni, anke jekk huma jkollhom, bis-saħħa tal-liġi nazzjonali, mezzi ta' azzjoni oħrajn sabiex jeħtieġu lil dawn l-awtoritajiet kompetenti jieħdu miżuri sabiex jiġi miġġieled it-tniġġis atmosferiku.
            
         
               2)
            
            
               L-Istati Membri huma obbligati biss, suġġett għall-istħarriġ tal-qorti nazzjonali, li, fil-kuntest ta' pjan ta' azzjoni u fuq medda qasira ta' żmien, jieħdu l-miżuri xierqa sabiex inaqqsu kemm jista' jkun ir-riskju li jinqabżu l-valuri limitu jew il-limiti ta' twissija u sabiex iseħħ ritorn progressiv għal livell iktar baxx minn dawn il-valuri jew limiti, filwaqt li jittieħdu in kunsiderazzjoni ċ-ċirkustanzi fattwali u l-interessi konfliġġenti kollha.
            
         
      (1)  ĠU C 183, 4.8.2007.